**Sasniedzamie rezultāti - 5gadīgiem bērniem**

**Valodu mācību joma**

* Atšķir un nosauc skaņas vārdā, pareizi izrunā visas skaņas
* Lasa zilbes, īsus vārdus, saprot izlasīto
* Klausās tekstu, jautā par neskaidro un atbild uz konkrētu jautājumu, piedalās sarunā, nepārtrauc runātāju
* Runā atspoguļo noteiktas emocijas, intonācijas
* Klausās tekstu, nosauc tajā darbojošās personas, atstāsta notikumus, saprotami un secīgi stāsta par redzēto, dzirdēto, piedzīvoto, par savām emocijām rīcību
* Skaņu apzīmē ar atbilstošu burtu, pazīst un raksta drukātos burtus neierobežotā laukumā

**Sociālā un pilsoniskā mācību joma**

* Apzinās sevi un piederību ģimenei; stāsta par savu dzīvesvietu un tās tuvāko apkārtni, kur jūtas emocionāli un fiziski droši
* Nosauc savas un cita emocijas (skumjas, bailes, izbrīns, pārsteigums) un mācās tās paust atbilstoši situācijai
* Novērtē paša izvēlētu un patstāvīgi veiktu darbību
* Skaidro un atšķir labu rīcību no sliktas; vajadzības gadījumā sniedz emocionālu un praktisku atbalstu
* Nosauc ārkārtas palīdzības izsaukumu numuru 112 un skaidro, kuros gadījumos to nepieciešams izmantot
* Atpazīst un nosauc Latvijas valsts simbolus – karogu, ģerboni un himnu, mācās ar cieņu izturēties pret tiem
* Saprot vienotu kārtības un drošības noteikumu nozīmi, ievēro tos
* Patstāvīgi ģērbjas un seko līdzi sava apģērba kārtībai, apzinās laikapstākļu ietekmi uz apģērba izvēli.
* Ēd, ievērojot galda kultūru

**Kultūras izpratnes un pašizpausmes mākslā mācību joma**

* Zīmē, glezno, veido, rada kolāžu, mērķtiecīgi variē un kombinē krāsas, līnijas, laukumus, tekstūras dažādos formātos un ritmos
* Runā dzejoļus; maina balss skaļumu un runas tempu atbilstoši dzejoļa saturam
* Mākslinieciskajā darbībā mērķtiecīgi eksperimentē ar paša izvēlētiem materiāliem un tehniskajiem paņēmieniem
* Dzied individuāli atbilstoši dziesmas tonalitātei un ritmam ar pavadījumu un bez tā
* Dejo vienkāršus deju soļus atbilstoši mūzikas ritmam un tempam
* Improvizē ar balsi
* Muzicē individuāli un kopā ar citiem: dzied, spēlē skaņu rīkus, izpilda (improvizē) muzikāli ritmiskas kustības
* Ritmizē ar vārdiem un ritma zilbēm
* Iepazīst latviešu un citu tautu tradicionālajai kultūrai raksturīgās dejas, dziesmas, zīmes, svētkus.

**Dabaszinātņu mācību joma**

* Novērojot, salīdzinot un eksperimentējot izzina apkārtnē raksturīgo iežu un ūdens īpašības
* Stāsta par atšķirīgās diennakts daļās un gadalaikos novērotajām pārmaiņām dabā un laikapstākļiem
* Iesaistās tuvākās apkārtnes sakopšanas darbos
* Saprot, ka jāsaudzē daba un tās resursi

**Matemātikas mācību joma**

* Praktiskā darbībā nosauc priekšmetu skaitu desmit apjomā
* Praktiskā darbībā veido skaitļa sastāva dažādas variācijas desmit apjomā
* Grupē priekšmetus pēc vairākām pazīmēm, piemēram, krāsas, lieluma, formas, nozīmes, materiāla
* Salīdzina priekšmetus, priekšmetu kopas pēc skaita un lieluma, lietojot jēdzienus vairāk, mazāk, tikpat, lielāks, mazāks
* Ar nosacītiem mēriem nosaka garumu, platību, ietilpību
* Pēc nosacījuma un radoši veido sakārtojumus, to skaitā ritmiskas rindas no priekšmetiem un ģeometriskajām figūrām
* Izsaka pieņēmumu par skaitu attēlos un priekšmetu kopās un skaitot to pārbauda
* Skaitu apzīmē ar atbilstošu ciparu
* Nosauc objektu atrašanās vietu telpā un plaknē, lietojot jēdzienus virs, zem, pie, aiz, blakus, pa labi, pa kreisi

**Tehnoloģiju mācību joma**

* Plāno savas ieceres īstenošanas soļus, izvēlas nepieciešamos materiālus
* Novērtē ieceres īstenošanas procesu un rezultātu
* Apgūst dažādus darba paņēmienus un drošības noteikumus savas ieceres īstenošanai no papīra un tekstilmateriāliem: līmē patstāvīgi, izvēlas atbilstošu līmi un līmēšanas paņēmienu, ievēro drošības noteikumus; izplēš no papīra vienkāršus siluetus; loka papīru pēc nosacījuma; ar šķērēm izgriež dažādus objektu siluetus; pin pīnīti no 3 pavedieniem; sien mezglu
* Savieno detaļas un iegūst sev vēlamo konstrukcijas formu no piedāvātajiem vai paša izvēlētajiem materiāliem
* Veido, iegūst sev vēlamo formu no piedāvātajiem vai izvēlētajiem plastiskajiem materiāliem – veltnē starp plaukstām un ar veltnīti, noapaļo, iespiež iedobumu, izvelk, formē un savieno detaļas
* Tur un pareizā satvērienā lieto rakstāmpiederumus un darbarīkus
* Piedalās vienkāršu un veselīgu ēdienu pagatavošanā, iepazīstot veselīga uztura nozīmi

**Veselības un fiziskās aktivitātes mācību joma**

* Pārvietojas sev un citiem drošā veidā dažādās šķēršļu joslās un kustību rotaļās; apvieno soļošanu, skriešanu, rāpošanu, rāpšanos, notur līdzsvaru, izvēlas pārvietošanās veidu atbilstoši situācijai.
* Pārvar šķēršļus sev un citiem drošā veidā, izvēlas darbības veidu atbilstoši situācijai
* Pārvieto priekšmetus sev un citiem drošā veidā, izvēloties darbības veidu atbilstoši situācijai: tver, padod, ripina, velk, stumj, met, sper
* Ar prieku iesaistās fiziskajās aktivitātēs un veido veselīga dzīvesveida ieradumus
* Saskata iespējamos traumu gūšanas veidus un ievēro drošības noteikumus, pārvietojoties, pārvarot šķēršļu joslu, pārvietojot priekšmetus
* Apzinās savu dzimumu un ķermeņa neaizskaramību
* Ikdienā regulāri ievēro personīgo higiēnu
* Stāsta, kādi individuālie aizsardzības līdzekļi jālieto dažādās kustību aktivitātēs, piemēram, pārvietojoties ar velosipēdu